Ανίχνευση σιωπηλής κολπικής μαρμαρυγής σε ασθενείς με εμφυτεύσιμες καρδιακές συσκευές (βηματοδότες και απινιδωτές)
Creators: name: Καραλιόλιου, Μαρία Κωνσταντίνου
Publisher: name: Aristotle University of Thessaloniki
Year: 2019
Subjects: Κολπική μαρμαρυγή
Ανίχνευση σιωπηλής κολπικής μαρμαρυγής
Εμφυτεύσιμες καρδιακές ηλεκτρονικές συσκευές
Atrial fibrillation
Detection of silent atrial fibrillation
Cardiac implantable electronic devices

description: Η κολπική μαρμαρυγή αποτελεί τη βασικότερη καρδιακή αρρυθμία που σχετίζεται με σημαντικές κλινικές επιπτώσεις και με αυξημένο κίνδυνο εμφάνισης εγκεφαλικών επεισοδίων, ανεξάρτητα από την εμφάνιση ή μη συμπτωμάτων. Οι ηλεκτροφυσιολογικές και μηχανικές επιδράσεις της συμπτωματικής και της σιωπηλής κολπικής μαρμαρυγής δεν φαίνεται να διαφέρουν, ενώ η εξέλιξη της παροξυσμικής κολπικής μαρμαρυγής στην εμμένουσα ή μόνιμη μορφή της ίσως είναι ταχύτερη στους ασθενείς με μακράς διάρκειας επεισόδια σιωπηλής κολπικής μαρμαρυγής. Στην εκτίμηση του επιπολασμού της νόσου θα πρέπει να λαμβάνεται υπόψη η σιωπηλή κολπική μαρμαρυγή, ενώ σημαντική είναι η επίπτωση αυτής στη νοσηρότητα, θνησιμότητα και την ποιότητα ζωής των ασθενών με κολπική μαρμαρυγή. Η διάγνωση τίθεται συνήθως από το ηλεκτροκαρδιογράφημα των δώδεκα απαγωγών ή από το Holter εικοσιτετράωρης καταγραφής του ρυθμού. Ολοένα και περισσότερες κλινικές ενδείξεις υποστηρίζουν τη χρήση των συνεχών συστημάτων καταγραφής καρδιακών γεγονότων και των εμφυτεύσιμων καρδιακών συσκευών με στόχο την έγκαιρη διάγνωση τόσο της συμπτωματικής όσο και της σιωπηλής κολπικής μαρμαρυγής. Οι θεραπευτικές επιλογές στους ασθενείς με κολπική μαρμαρυγή ποικίλλουν και βασίζονται στη στρατηγική της διατήρησης του ρυθμού ή/και του ελέγχου της καρδιακής συχνότητας. Για τη διεξαγωγή της μελέτης αυτής συγκεντρώθηκαν δεδομένα από 98 ασθενείς που φέρουν εμφυτεύσιμες καρδιακές συσκευές με σκοπό να διαπιστωθεί η συχνότητα και η διάρκεια των κολπικών αρρυθμιών, η συχνότητα της κολπικής μαρμαρυγής και η συσχέτιση της με το ιστορικό των ασθενών και παράγοντες σχετικούς με τις εμφυτεύσιμες συσκευές. Κατόπιν χορήγησης αντιπηκτικών και αντιαρρυθμικών φαρμάκων σε επιλεγμένους ασθενείς, μελετήθηκε η επίδραση τους στη συχνότητα εμφάνισης θρομβοεμβολικών επιπλοκών και στον αριθμό των επεισοδίων της κολπικής μαρμαρυγής κατά το διάστημα που προηγήθηκε του επανελέγχου. Οι σύγχρονες διαγνωστικές τεχνικές θα πρέπει να διερευνηθούν περισσότερο και να επικυρωθούν προκειμένου να ανταπεξέλθει η επιστημονική κοινότητα στην κλινική πρόκληση της αναγνώρισης και θεραπείας της σιωπηλής κολπικής μαρμαρυγής
description: Atrial fibrillation is the most important cardiac arrhythmia, which is associated with significant clinical consequences and an increased risk of stroke, regardless of the occurrence or absence of symptoms. The electrophysiological and mechanical effects of symptomatic and silent atrial fibrillation do not seem to be different, whereas the development of paroxysmal atrial fibrillation in its persistent or permanent form may be faster in patients with long-lasting silent episodes. The assessment of the prevalence of the disease should take into account the silent atrial fibrillation, while its impact on morbidity, mortality and quality of life of patients with atrial fibrillation is significant. Diagnosis is usually made by the electrocardiogram of the twelve abductors or the twenty-four hour Holter rhythm record. Increasingly, clinical evidence supports the use of continuous cardiac event recording systems and implantable cardiac devices for the early diagnosis of both symptomatic and silent atrial fibrillation. Treatment options for patients with atrial fibrillation vary and are based on a strategy of maintaining heart rate and / or rhythm control. For this study, data were collected from 98 patients with implantable cardiac devices to determine the frequency and duration of atrial arrhythmias, the frequency of atrial fibrillation, and its association with patient history and factors associated with implantable devices. According to recent guidelines, we gave anticoagulants and antiarrhythmic drugs to selected patients and we studied their effect on the incidence of thromboembolic complications and the number of episodes of atrial fibrillation during the period preceding the review. Modern diagnostic techniques need to be further explored and validated in order for the scientific community to address the clinical challenge of recognizing and treating silent atrial fibrillation